
PËR NDRYSHIMIN E LICENSËS NR.16, SERIA PV04P, LËSHUAR ME VENDIMIN E BORDIT TË KOMISIONERëVE TË ERE-S NR.39, DATË 22.07.2004 PËR SHOQËRINË “WTS ENERGJI” SHPK, TË NDRYSHUAR 

Në mbështetje të neneve 9 dhe 19 të ligjit nr.9072, datë 22.5.2003 “Për sektorin e energjisë elektrike”, nenit 15 pika 2 germa “c” të “Rregullores për procedurat e licencimit, modifikimit, transferimit të plotë/të pjesshëm dhe rinovimit të licencave”, të miratuar me vendimin e Bordit të Komisionerëve nr.108, datë 9.9.2008, Bordi i Komisionerëve të Entit Rregullator të Energjisë (ERE), në mbledhjen e tij të datës  20.1.2010, mbasi shqyrtoi aplikimin e shoqërisë “WTS Energji” sh.p.k. për ndryshimin e licencës nr.16, seria PV04P, për kryerjen e aktivitetit të prodhimit të energjisë elektrike, lëshuar me vendimin e Bordit të Komisionerëve nr.39, datë 22.7.2004, për shoqërinë “WTS Energji” sh.p.k., të ndryshuar me vendimin e Bordit të Komisionerëve nr.26, datë 9.4.2009,
dhe konstatoi se:
- Fillimi i procedurave për shqyrtimin e aplikimit të shoqërisë “WTS Energy” sh.p.k. ka nisur me marrjen e vendimit nr.82, datë 4.11.2009.
- Janë paraqitur në përputhje me rregulloren për procedurat e licencimit, modifikimit, transferimit të plotë/të pjesshëm dhe rinovimit të licencave”.
-Informacioni me shkrim ku janë shpjeguar arsyet e kërkesës për  modifikimin e licencës (neni 15, pika 4, germa “a”).
-Vendimi me shkrim i organeve drejtuese të të licencuarit, të cilat shprehin vullnetin për të kërkuar ndryshim licence (neni 15, pika 4, germa “b”).
Për gjithë sa më sipër, Bordi i Komisionerëve 

Vendosi:

1. Ndryshimin e licencës nr.16, seria PV04P, lëshuar me vendimin e Bordit të Komisionerëve të ERE-s, nr.39, datë 22.7.2004 për shoqërinë “WTS Energji” sh.p.k., të ndryshuar me vendimin e Bordit të Komisionerëve nr.26, datë 9.4.2009, duke hequr nga lista e impianteve gjeneruese, në aneksin A, HEC-in Selcë.
2. WTS Energy  sh.p.k.  të  vazhdojë të operojë  HEC Selcë deri në licencimin  e personit në pronësi të të cilit kalon HEC Selcë.
3. Drejtoria e Licencimit dhe e Monitorimit të Tregut ta njoftojë aplikuesin për vendimin e Bordit të Komisionerëve të ERE-s,  si dhe të informojë personin, në pronësi  të cilit ka kaluar HEC Selcë, lidhur  me dokumentacionin që nevojitet për licencim. 

Ky vendim hyn në fuqi menjëherë.
Ky vendim botohet në Fletoren Zyrtare.

